Zmena zmluvy o poskytnutí nenávratného finančného príspevku počas krízovej situácie zverejnená 
dňa 17.6.2022 centrálnym koordinačným orgánom 
s poradovým číslom 4
(ďalej aj ako „hromadná zmena zmluvy“)
1.	V súlade s § 59 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej ako „zákon o príspevku z EŠIF“) v čase krízovej situácie možno zmluvu o poskytnutí nenávratného finančného príspevku podľa § 25 zákona o príspevku z EŠIF zmeniť oznámením poskytovateľa zaslaným prijímateľovi v elektronickej podobe. 
2.	Zmluva o poskytnutí nenávratného finančného príspevku sa mení v rozsahu, v akom podľa oznámenia poskytovateľa bola prevzatá zmena zmluvy zverejnená orgánmi podieľajúcimi sa na poskytovaní príspevku podľa § 6 zákona o príspevku z EŠIF (Centrálny koordinačný orgán alebo CKO) alebo § 9 zákona o príspevku z EŠIF (Certifikačný orgán).
3.	Podľa § 59 zákona o príspevku z EŠIF Centrálny koordinačný orgán týmto zverejňuje maximálny rozsah zmeny Zmluvy o poskytnutí nenávratného finančného príspevku (ďalej aj ako „NFP“) v rozsahu samotnej zmluvy bez príloh (ďalej ako „zmluva“) (Príloha č. 1), maximálny rozsah zmeny Všeobecných zmluvných podmienok (ďalej ako „VZP“) ako neoddeliteľnej súčasti zmluvy o poskytnutí NFP (Príloha č. 2), s výnimkou častí týkajúcich sa finančného riadenia (článok 10, 11, 15, 16, 17a, 17b, 17c, 18 a 20 VZP), ktorých zmena je podľa § 59 zákona o príspevku z EŠIF v pôsobnosti Certifikačného orgánu, a maximálny rozsah zmeny Prílohy č. 4 Zmluvy o poskytnutí NFP – Finančné opravy za porušenie pravidiel a postupov VO (Príloha č. 3) (Prílohy č. 1 až č. 3 ďalej spolu ako „hromadná zmena“). Účelom tejto hromadnej zmeny je umožniť aktualizáciu každej účinnej Zmluvy o poskytnutí NFP na úroveň ostatnej zverejnenej verzie vzoru CKO č. 28 - Zmluva o poskytnutí NFP, pri zohľadnení úprav optimalizujúcich znenie vzoru CKO č. 28 - Zmluva o poskytnutí NFP s ohľadom na potreby konkrétnych operačných programov/výziev, bez ohľadu na to, kedy k uzavretiu konkrétnej Zmluvy o poskytnutí NFP došlo, s minimálnymi administratívnymi a časovými nárokmi týkajúcimi sa tejto aktualizácie. 
4.	Zmena zmluvy a VZP podľa Prílohy č. 1 a Prílohy č. 2, zverejnená Centrálnym koordinačným orgánom, predstavuje maximálny rozsah zmeny zmluvy a VZP. Závisí od rozhodnutia každého poskytovateľa, či preberie celý maximálny rozsah zmeny zmluvy a VZP, alebo tento rozsah zúži, napríklad na prevzatie tých ustanovení, ktoré nekolidujú so zmenami, ktoré vykonal oproti vzoru CKO č. 28 - Zmluva o poskytnutí nenávratného finančného príspevku. V prípadoch, keď je to odôvodnené, s ohľadom na osobitosti operačného programu/výzvy, je poskytovateľ oprávnený časť textu konkrétneho ustanovenia, ktoré predstavuje maximálny rozsah zmeny zmluvy a VZP, nahradiť výrazom „neaplikuje sa“. Zmena zmluvy  a VZP, zverejnená poskytovateľom pre daný operačný program/výzvu, nemôže ísť nad rámec maximálnej zmeny zmluvy a VZP, zverejnenej Centrálnym koordinačným orgánom podľa § 59 zákona o príspevku z EŠIF, preto nie je možné, aby poskytovateľ do hromadnej zmeny dopĺňal vlastné zmeny, ktoré sa nenachádzajú v zverejnenom rozsahu maximálnych zmien Centrálneho koordinačného orgánu.
5.	Zmena Prílohy č. 4 Zmluvy o poskytnutí NFP – Finančné opravy za porušenie pravidiel a postupov VO, zverejnená Centrálnym koordinačným orgánom ako Príloha č. 3, je záväzná pre každého poskytovateľa, to znamená, že poskytovatelia sú povinní ju prevziať v celom zverejnenom rozsahu, bez možnosti vykonania akýchkoľvek zmien.
6.	Každý poskytovateľ, ktorý sa rozhodne hromadne zmeniť Zmluvu o poskytnutí nenávratného finančného príspevku v rámci ním riadeného operačného programu v súlade s podmienkami vyplývajúcimi z § 59 zákona o príspevku z EŠIF, je povinný na svojom webovom sídle zverejniť rozsah zmeny prevzatej z tohto maximálneho rozsahu pre ním riadený operačný program/ resp. pre konkrétnu výzvu, vo vzťahu k Zmluvám o poskytnutí nenávratného finančného príspevku, používaným v danom operačnom programe/resp. pre danú výzvu. 
7.	Poskytovateľ je povinný oznámiť všetkým prijímateľom zmenu Zmluvy o poskytnutí nenávratného finančného príspevku elektronickou formou prostredníctvom informačného monitorovacieho systému ITMS2014+, ktorý je preferovaným informačným kanálom, prostredníctvom Ústredného portálu verejnej správy alebo odoslaním oznámenia na elektronickú adresu prijímateľa podľa obsahu projektového spisu. Súčasťou oznámenia musí byť odkaz na túto maximálnu zmenu Zmluvy o poskytnutí nenávratného finančného príspevku zverejnenú Centrálnym koordinačným orgánom v osobitnej sekcii na www.partnerskadohoda.gov.sk a súčasne určenie rozsahu zmeny pre daný operačný program/výzvu, prevzatej poskytovateľom z maximálneho rozsahu zmeny zverejneného Centrálnym koordinačným orgánom. V rozsahu podľa oznámenia poskytovateľa sa mení Zmluva o poskytnutí nenávratného finančného príspevku, t. j. zmluva, VZP a Príloha č. 4  Zmluvy o poskytnutí NFP – Finančné opravy za porušenie pravidiel a postupov VO pre daného prijímateľa bez uzatvorenia dodatku k Zmluve o poskytnutí NFP. K zmene Zmluvy o poskytnutí NFP uvedeným spôsobom dochádza priamo zo zákona, bez potreby zverejnenia zmeny (napr. dodatku) v Centrálnom registri zmlúv. 
8.	Zmena Zmluvy o poskytnutí nenávratného finančného príspevku je voči prijímateľovi účinná odoslaním oznámenia poskytovateľa prijímateľovi podľa predchádzajúceho bodu.
9.	Zmena Zmluvy o poskytnutí nenávratného finančného príspevku sa vzťahuje na všetky Zmluvy o poskytnutí nenávratného finančného príspevku, účinné v čase zverejnenia hromadnej zmeny Centrálnym koordinačným orgánom, bez ohľadu na to, kedy došlo k ich uzavretiu.
10.	Ak prijímateľ so zmenou Zmluvy o poskytnutí nenávratného finančného príspevku nesúhlasí, môže do desiatich pracovných dní od doručenia oznámenia podľa bodu 7, najneskôr však do jedného mesiaca od odoslania oznámenia podľa bodu 7, od Zmluvy o poskytnutí nenávratného finančného príspevku odstúpiť.  
11.	Zmena Zmluvy o poskytnutí nenávratného finančného príspevku, s výnimkou častí týkajúcich sa finančného riadenia (článok 10, 11, 15, 16, 17a, 17b, 17c, 18 a 20 VZP), ktorých zmena je podľa § 59 zákona o príspevku z EŠIF v pôsobnosti Certifikačného orgánu, sa považuje za zverejnenú podľa §47a ods. 1 Občianskeho zákonníka pre každú Zmluvu o poskytnutí NFP dňom zverejnenia tejto hromadnej zmeny Centrálnym koordinačným orgánom. Vo vzťahu ku konkrétnym prijímateľom zmena Zmluvy o poskytnutí nenávratného finančného príspevku nadobudne účinnosť len v prípade, ak bude poskytovateľom oznámená prijímateľom v súlade s bodom 7. 
12.	Poskytovateľ je oprávnený vypracovať konsolidovanú verziu Zmluvy o poskytnutí NFP, ktorá bude predstavovať úplné znenie zmeneného dokumentu (zmluvy, VZP a prevzatej Prílohy č. 4 Zmluvy o poskytnutí NFP - Finančné opravy za porušenie pravidiel a postupov VO). Poskytovateľ môže konsolidovanú verziu Zmluvy o poskytnutí NFP zaslať prijímateľovi spolu s oznámením o zmene Zmluvy o poskytnutí NFP podľa bodu 7. Uvedené v žiadnom prípade nezakladá povinnosť poskytovateľa premietnuť zmeny v Zmluve o poskytnutí NFP, vykonané v nadväznosti na túto hromadnú zmenu zmluvy, do individuálnych dodatkov uzatvorených s prijímateľmi. 

Vysvetlivky používaných pojmov (vychádza sa z ich definície vo vzore CKO č. 28 – Zmluva o poskytnutí NFP, vrátane využívania veľkých a malých písmen): 
1.	Zmluva o poskytnutí NFP - zahŕňa zmluvu, VZP a ostatné prílohy Zmluvy o poskytnutí NFP; 
2.	zmluva (s malým „z“) - je  samotná zmluva bez príloh, ktorej zmeny sú uvedené v Prílohe č. 1 pre účely tejto hromadnej zmeny. 
3.	Všeobecné zmluvné podmienky - tvoria prílohu č. 1 Zmluvy o poskytnutí NFP, označujú sa skratkou VZP a ich zmeny sú uvedené Prílohe č. 2 k tejto hromadnej zmene. 
4.	 Príloha č. 4 Zmluvy o poskytnutí NFP - Finančné opravy za porušenie pravidiel a postupov VO – tvorí prílohu č. 4 Zmluvy o poskytnutí NFP, nemá zavedenú skratku a jej zmena je uvedená v Prílohe č. 3 k tejto hromadnej zmene.

1.	
1.	Z článku 3. VÝDAVKY PROJEKTU A NFP odsek 3.1. písmeno a) zmluvy sa na začiatku ustanovenia vypúšťa slovo „maximálna“. 

2.	V článku 3. VÝDAVKY PROJEKTU A NFP odsek 3.1. písmeno c) zmluvy sa slová „maximálne do výšky“ nahrádzajú slovami „vo výške“.

3.	V článku 3. VÝDAVKY PROJEKTU A NFP odsek 3.2. zmluvy sa slová „maximálna výška NFP uvedená v odseku 3.1. písmeno c)“ v prvej vete nahrádzajú slovami „výška NFP uvedená v odseku 3.1. písmeno c)“ a slová „z maximálnej výšky NFP uvedenej v odseku 3.1. písmeno c)“ v druhej vete sa nahrádzajú slovami „z výšky NFP uvedenej v odseku 3.1. písmeno c)“.

4.	V článku 6. ZMENA ZMLUVY odsek 6.3 písmeno d) zmluvy sa slová „podmienky neprekročenia maximálnej výšky schváleného NFP“ nahrádzajú slovami „podmienky neprekročenia výšky schváleného NFP“.

5.	Z článku 6. ZMENA ZMLUVY odsek 6.14 zmluvy sa na začiatku ustanovenia vypúšťa slovo „maximálna“.

6.	V článku 7. ZÁVEREČNÉ USTANOVENIA odsek 7.8 zmluvy sa slová „so zaručeným elektronickým podpisom“ nahrádzajú slovami „s kvalifikovaným elektronickým podpisom“.

1.	V článku 1. VŠEOBECNÉ USTANOVENIA odsek 3 VZP sa z definície pojmu „Celkové oprávnené výdavky“ v prvej vete vypúšťa slovo „maximálna“.

2.	V článku 1. VŠEOBECNÉ USTANOVENIA odsek 3 VZP sa mení definícia pojmu „EKS“ tak, že sa ruší pôvodná definícia a nahrádza sa novou, ktorá znie:
„EKS - elektronický kontraktačný systém, ktorý sa využíval do 30.03.2022 na postupy zadávania zákaziek s využitím elektronického trhoviska;“ 
3.	V článku 1. VŠEOBECNÉ USTANOVENIA odsek 3 VZP sa mení názov definície pojmu „Jednotná príručka pre žiadateľov/prijímateľov upravujúca kontrolu VO a obstarávania“ tak, že sa ruší a nahrádza sa novým názvom „Jednotná príručka pre žiadateľov/prijímateľov k procesu a kontrole VO/obstarávania;“

4.	V článku 1. VŠEOBECNÉ USTANOVENIA odsek 3 VZP sa za definíciu pojmu „Jednotná príručka pre žiadateľov/prijímateľov k procesu a kontrole VO/obstarávania“ vkladá nová definícia pojmu „Jednotná príručka k predkladaniu dokumentácie k žiadosti o platbu, kde prijímateľom je ministerstvo alebo ostatný ústredný orgán štátnej správy“, ktorá znie:

„Jednotná príručka k predkladaniu dokumentácie k žiadosti o platbu, kde prijímateľom je ministerstvo alebo ostatný ústredný orgán štátnej správy – je v zmysle Systému riadenia EŠIF záväzným riadiacim dokumentom vydaným v záujme zavedenia jednotných pravidiel;“

5.	V článku 1. VŠEOBECNÉ USTANOVENIA odsek 3 VZP v definícii pojmu „Nenávratný finančný príspevok alebo NFP“ sa na začiatku druhej vety slová „Maximálna výška NFP“ nahrádzajú slovami „Výška NFP“ a na konci tretej vety sa slová „rovná alebo nižšia ako výška maximálnej výšky NFP;“ nahrádzajú slovami „rovná alebo nižšia ako výška NFP;“

6.	V článku 1. VŠEOBECNÉ USTANOVENIA odsek 3 VZP sa za definíciu pojmu „Sprostredkovateľský orgán alebo SO“ vkladá nová definícia pojmu „SR“, ktorá znie:
„SR – Slovenská republika;“

7.	V článku 1. VŠEOBECNÉ USTANOVENIA odsek 3 VZP sa v definícii pojmu „Účtovný doklad“ slová „splnenie náležitostí definovaných v § 10 ods. 1 písmena a) až f) predmetného zákona“ nahrádzajú slovami „splnenie náležitostí definovaných v § 10 ods. 1 predmetného zákona;“

8.	V článku 1. VŠEOBECNÉ USTANOVENIA odsek 3 VZP sa mení definícia pojmu „Verejné obstarávanie alebo VO“ tak, že sa ruší pôvodná definícia a nahrádza sa novou, ktorá znie:

„Verejné obstarávanie alebo VO – postupy obstarávania služieb, tovarov a stavebných prác v zmysle zákona o VO, alebo podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov s účinnosťou do 17.04.2016, v súvislosti s výberom Dodávateľa; ak sa v Zmluve o poskytnutí NFP uvádza pojem Verejné obstarávanie vo všeobecnom význame obstarávania služieb, tovarov a stavebných prác, t.j. bez ohľadu na konkrétne postupy obstarávania podľa Zákona o VO, zahŕňa aj iné druhy obstarávania (výberu Dodávateľa) nespadajúce pod Zákon o VO, ak ich právny poriadok SR pre konkrétny prípad pripúšťa (napr. zákazky podľa § 1 ods. 2 až 15 zákona o VO alebo zákazky vyhlásené osobou, ktorej verejný obstarávateľ poskytne viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP);“

9.	V článku 1. VŠEOBECNÉ USTANOVENIA odsek 3 VZP sa v písmene b) definície pojmu „Začatie verejného obstarávania/obstarávania alebo začatie VO“ mení bod iii) tak, že sa ruší a nahrádza sa novým, ktorý znie:

„spustenie procesu zadávania zákazky v rámci elektronickej platformy zjednodušeným postupom pre zákazky na bežne dostupné tovary a služby (do 30.03.2022 v rámci elektronického trhoviska), alebo“

10.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 2 VZP tak, že sa ruší a nahrádza sa novým, ktorý znie:
„V závislosti od preukázateľného začatia postupu zadávania zákazky Prijímateľ postupoval alebo bude postupovať podľa zákona o VO (preukázateľne začatý postup po 17.4.2016) alebo postupoval podľa zákona č. 25/2006 Z. z. (preukázateľne začatý postup do 17.4.2016). Odkazy na ustanovenia zákona č. 25/2006 Z. z. sú ďalej v texte uvádzané v zátvorke.“
11.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 3 VZP tak, že sa ruší a nahrádza sa novým, ktorý znie:

„Prijímateľ je povinný postupovať pri zadávaní zákaziek na dodanie služieb, tovarov a  stavebných prác potrebných pre Realizáciu aktivít Projektu ako aj pri zmenách týchto zákaziek v súlade so zákonom o VO alebo v súlade so zákonom č. 25/2006 Z. z. v závislosti od preukázateľného dátumu začatia postupu zadávania zákazky. Ak sa ustanovenia zákona o VO alebo zákona č. 25/2006 Z. z. na Prijímateľa alebo danú zákazku nevzťahujú, je Prijímateľ povinný postupovať pri zadávaní zákaziek podľa pravidiel upravených v Jednotnej príručke pre žiadateľov/prijímateľov k procesu a kontrole VO/ obstarávania  (v prípade postupu podľa zákona č. 25/2006 Z. z. podľa MP CKO č. 12, verzia 2). Prijímateľ je povinný pri zadávaní zákaziek podľa § 117 zákona o VO postupovať spôsobom upraveným v Jednotnej príručke pre žiadateľov/prijímateľov k procesu a kontrole VO/ obstarávania (pri zadávaní zákaziek s nízkou hodnotou podľa § 9 odsek 9 zákona č. 25/2006 Z. z. podľa 3.3.7.2.6 Systému riadenia EŠIF verzia 3 a MP CKO č. 14, verzia 2).“

12.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 4 VZP tak, že sa ruší a nahrádza sa novým, ktorý znie:

„Žiadosť o vykonanie kontroly doručuje Prijímateľ prostredníctvom evidencie Komunikácia v ITMS2014+, bez potreby elektronického podpísania, alebo e-mailom alebo prostredníctvom elektronickej schránky, pokiaľ nie je predkladanie dokumentácie v článku 4 zmluvy alebo v Právnom dokumente dohodnuté iným spôsobom). Prijímateľ je povinný zaslať Poskytovateľovi kompletnú dokumentáciu z obstarávania tovarov, služieb, stavebných prác a súvisiacich postupov v plnom rozsahu cez ITMS2014+. Prijímateľ predkladá dokumentáciu podľa predchádzajúcej vety v lehotách a vo forme určenej v Systéme riadenia EŠIF, ak Poskytovateľ neurčí inak. Kompletnú dokumentáciu Prijímateľ predkladá cez ITMS2014+, pričom je povinný evidovať jednotlivé časti dokumentácie samostatne, aby celkový objem dát za jednu prílohu neprekročil 100 MB. Poskytovateľ nie je oprávnený požadovať predloženie dokumentácie aj písomne a rovnako nie je oprávnený požadovať elektronické predkladanie dokumentácie, ak predmetná dokumentácia bola predložená, resp. sprístupnená cez ITMS2014+. Rozsah dokumentácie, ktorú Prijímateľ povinne predkladá cez ITMS2014+ je definovaný v riadiacej dokumentácii v závislosti od hodnoty a typu zákazky, so zohľadnením ustanovenia § 49 ods. 1 v spojení s ods. 3 zákona o príspevku z EŠIF, pričom stanovenie tejto povinnosti závisí najmä od povahy konkrétneho dokumentu, ako aj od skutočnosti, či je jeho elektronická podoba využívaná alebo zverejňovaná aj v iných informačných systémoch,  napr. elektronických prostriedkoch určených na zadávanie zákaziek VO (poznámka: Prijímatelia sú povinní využívať elektronický prostriedok po 18.10.2018 v prípade nadlimitných a podlimitných zákaziek VO, od 31.03.2022 sa povinnosť používania elektronického prostriedku – elektronickej platformy vzťahuje aj na zákazky s nízkou hodnotou, okrem postupu zadávania zákaziek nižšieho rozsahu do 70 000 eur bez DPH v prípade tovarov a služieb, do 180 000 eur bez DPH v prípade stavebných prác a do 260 000 eur bez DPH v prípade služieb podľa prílohy č. 1 zákona o VO bez oslovenia vybraných záujemcov).  Prijímateľ je v každom prípade povinný v ITMS2014+ najprv založiť objekt VO. Je akceptovateľné, ak Prijímateľ uvedie prostredníctvom hypertextového linku odkaz na dokumentáciu zverejnenú v elektronickom prostriedku použitom na účely zadávania zákazky (týka sa napr. zákaziek zadávaných s využitým elektronického trhoviska, kde systém EKS po uzavretí zmluvy automaticky vygeneruje súbor údajov zachytávajúcich priebeh zadávania zákazky, vrátane uzavretej zmluvy, resp. od 31.03.2022 zákaziek zadávaných zjednodušeným postupom pre zákazky na bežne dostupné tovary a služby) alebo ak Prijímateľ predloží cez ITMS2014+ prihlasovacie údaje, ktoré zabezpečia, že Poskytovateľ bude mať prístup k dokumentácii k zákazke, ktorá je nahratá v elektronickom prostriedku (napr. v systéme EVO/elektronickej platformy), a to pre účely výkonu finančnej kontroly/kontroly. Poskytovateľ je povinný s ohľadom na podmienky uvedené v predošlej vete vyžadovať predloženie dokumentácie cez ITMS2014+ aj v prípade zákaziek s nízkou hodnotou, pričom rozsah takto predkladanej dokumentácie určí Poskytovateľ. Prijímateľ súčasne s dokumentáciou predkladá Poskytovateľovi aj čestné vyhlásenie, v ktorom identifikuje Projekt a kontrolované obstarávanie služieb, tovarov a stavebných prác. Súčasťou tohto čestného vyhlásenia je súpis všetkej dokumentácie predkladanej cez ITMS2014+ a vyhlásenie, že predkladaná dokumentácia je úplná, kompletná a je totožná s originálom dokumentácie obstarávania služieb, tovarov, stavebných prác alebo iných postupov. Súčasne Prijímateľ vyhlási, že si je vedomý, že na základe predloženej dokumentácie vykoná Poskytovateľ finančnú kontrolu a jej možné závery sú uvedené v odseku 14 tohto článku VZP. V prípade, že dokumentácia predložená cez ITMS 2014+ nie je kompletná, Prijímateľ je povinný predložiť aj chýbajúcu časť dokumentácie cez ITMS 2014+ na základe žiadosti Poskytovateľa o doplnenie dokumentácie doručenej v listinnej podobe alebo elektronickej podobe. Uvedené sa týka aj prípadov, keď je dokumentácia predložená cez ITMS2014+ nečitateľná alebo poškodená. V prípade, ak Prijímateľ ktorékoľvek vyhlásenie podľa tohto odseku napriek výzve Poskytovateľa nepredloží, môže byť uvedené kvalifikované ako  podstatné porušenie povinností Prijímateľom, resp. podstatné porušenie Zmluvy o poskytnutí NFP. Lehoty na výkon finančnej kontroly obstarávania tovarov, služieb, stavebných prác začínajú plynúť prvým pracovným dňom nasledujúcim po evidovaní prijatej žiadosti Prijímateľa o vykonanie kontroly. Prijímateľ je zároveň v prípade nadlimitných a podlimitných zákaziek verejného obstarávania a zákaziek s nízkou hodnotou (ak boli zadávané s využitím elektronickej platformy) povinný sprístupniť elektronickú podobu kompletnej dokumentácie pre účely výkonu kontroly/finančnej kontroly Poskytovateľa, a to zriadením prístupu do elektronického prostriedku použitého na elektronickú komunikáciu. Súčasťou elektronickej podoby dokumentácie sú aj auditné záznamy o všetkých úkonoch vykonaných v použitom elektronickom prostriedku.“

13.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 6 VZP tak, že sa ruší a nahrádza sa novým, ktorý znie:
„Prijímateľ je povinný v závislosti od charakteru obstarávania služieb, tovarov a stavebných prác postupovať pri predkladaní dokumentácie obstarávania služieb, tovarov a stavebných prác na výkon kontroly podľa kapitoly 3.3.7 Kontrola verejného obstarávania Systému riadenia EŠIF a v prípade postupov pri obstaraní zákazky, na ktorú sa zákon o VO (zákon č. 25/2006 Z. z.) nevzťahuje podľa metodického pokynu CKO č. 12 v príslušnej verzii, resp. podľa Jednotnej príručky pre žiadateľov/prijímateľov k procesu a kontrole verejného obstarávania/obstarávania. Minimálny rozsah dokumentácie, ktorú Prijímateľ povinne predkladá cez ITMS2014+ je definovaný v Jednotnej príručke pre žiadateľov/prijímateľov k procesu a kontrole verejného obstarávania/obstarávania.“ 

14.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 7 písmeno b) VZP tak, že sa ruší a nahrádza sa novým, ktoré znie:
„Druhú ex ante kontrolu pred podpisom zmluvy s úspešným uchádzačom (druhá ex ante kontrola nie je povinná a Prijímateľ sa môže dobrovoľne rozhodnúť predložiť dokumentáciu na druhú ex ante kontrolu, ak ide o nadlimitnú zákazku, ktorá nie je predmetom kontroly ÚVO podľa § 169 ods. 1 písm. a) až c) zákona o VO), druhá ex ante kontrola je vykonávaná podľa zákona o finančnej kontrole,“

15.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 7 písmeno d) VZP tak, že sa ruší a nahrádza sa novým, ktoré znie:
„Kontrolu dodatkov zmlúv s úspešným uchádzačom po ich podpise (kontrola dodatkov pred podpisom je predmetom kontroly Poskytovateľom v prípade, ak Prijímateľ návrh dodatku dobrovoľne predloží Poskytovateľovi za účelom výkonu finančnej kontroly a ide o zmenu zmluvy, ktorá bola výsledkom nadlimitného postupu zadávania zákazky), kontrola dodatkov je vykonávaná podľa zákona o finančnej kontrole.“

16.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 8 písmeno a) VZP tak, že sa ruší a nahrádza sa novým, ktoré znie:
„Druhú ex ante kontrolu pred podpisom zmluvy s úspešným uchádzačom (druhá ex ante kontrola nie je povinná a Prijímateľ sa môže dobrovoľne rozhodnúť predložiť dokumentáciu na druhú ex ante kontrolu Poskytovateľovi, ak ide o zákazku na ktorú sa zákon o VO, resp. zákon č. 25/2006 Z. z. nevzťahuje a ide o zákazku vo finančnom limite nadlimitnej zákazky alebo, ak ide o zákazku vo finančnom limite nadlimitnej zákazky zadávanú osobou, ktorej poskytne verejný obstarávateľ viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP),“ 

17.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 9 VZP tak, že sa ruší a nahrádza sa novým, ktorý znie:

„V prípade druhej ex ante kontroly, ak Prijímateľ podpíše zmluvu s úspešným uchádzačom pred riadnym ukončením tejto kontroly a Poskytovateľ identifikuje pri ex post kontrole VO nedostatky, ktoré mali alebo mohli mať vplyv na výsledok VO, určí zodpovedajúcu výšku ex ante finančnej opravy alebo nepripustí výdavky vyplývajúce z predmetnej zmluvy do financovania v plnom rozsahu.“

18.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM sa odsek 14 VZP dopĺňa o nové písmeno h), ktoré znie:

„Uplatniť finančnú opravu aj na všetky ďalšie výdavky viažuce sa k postupu zadávania zákazky, v rámci ktorého boli identifikované zistenia s vplyvom alebo možným vplyvom  na jej výsledok (uvedené sa týka aj dodatkov k takejto zmluve/rámcovej dohode).“

Zároveň sa v predmetnom odseku 14 na konci ustanovenia písmena g) vkladá čiarka.

19.	Mení sa článok 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM odsek 17 VZP tak, že sa ruší a nahrádza sa novým, ktorý znie:
„Prijímateľ berie na vedomie, že potvrdenie ex ante finančnej opravy zo strany Poskytovateľa je viazané na splnenie všetkých požiadaviek, ktoré sú Poskytovateľom určené.“

20.	Z článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa vypúšťa odsek 20, pričom pôvodné odseky 21 až 23 sa označujú ako 20 až 22.

21.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa pôvodný odsek 24 označuje ako odsek 23, pričom sa ruší znenie písmena c) tohto odseku a nahrádza sa novým, ktoré znie:

„porušenie zásad, princípov alebo povinností vyplývajúcich Jednotnej príručky pre žiadateľov/prijímateľov k procesu a kontrole VO/obstarávania alebo iných Právnych dokumentov, z Výzvy, z usmernení, metodických pokynov CKO,  stanovísk a zistení CO, OA, EK alebo iných orgánov EÚ, ktoré sú pre Poskytovateľa záväzné a v dôsledku aplikácie ktorých sa vylučujú výdavky z vykonaného VO z financovania,

22.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa pôvodný odsek 25 označuje ako odsek 24, pričom sa ruší znenie písmena c) tohto odseku ako aj text nasledujúci za písmenom c) a nahrádzajú sa novým, ktoré znie:

„porušenie zásad, princípov alebo povinností vyplývajúcich z Právnych dokumentov, z Výzvy, z usmernení, metodických pokynov CKO, Jednotnej príručky pre žiadateľov/prijímateľov k procesu a kontrole VO/obstarávania, stanovísk a zistení CO, OA, EK alebo iných orgánov EÚ, ktoré sú pre Poskytovateľa záväzné a v dôsledku aplikácie ktorých sa vylučujú výdavky vyplývajúce z vykonaného VO z financovania, to všetko po uzavretí zmluvy Prijímateľa a úspešného uchádzača, ale ešte pred úhradou oprávnených výdavkov v ŽoP, vzťahujúcou sa k oprávneným výdavkom Projektu, ktoré vyplývajú z realizácie Verejného obstarávania (napr. na základe záverov z finančnej kontroly verejného obstarávania), Poskytovateľ nepripustí výdavky vzniknuté na základe takéhoto VO do financovania tým spôsobom, že nie je povinný preplatiť žiadosť o platbu v rozsahu takýchto výdavkov, alebo sa po súhlase Prijímateľa stav konvaliduje prostredníctvom ex ante finančnej opravy. Vo veci určenia ex ante opravy a súčasného pripustenia kontrolovaného VO k financovaniu postupuje Poskytovateľ v zmysle Metodického pokynu CKO č. 5 k určovaniu finančných opráv v príslušnej verzii, ktoré má riadiaci orgán uplatňovať pri nedodržaní pravidiel a postupov verejného obstarávania. Konečné potvrdenie ex ante finančnej opravy vydá Poskytovateľ Prijímateľovi len po splnení podmienok určených Poskytovateľom. Výdavky vzniknuté z takéhoto VO budú môcť byť pripustené k financovaniu za podmienky zníženia oprávnených výdavkov vo výške určenej ex ante finančnej opravy. V prípade uzatvoreného dodatku k existujúcej zmluve na dodávku tovarov, služieb alebo stavebných prác medzi Prijímateľom a Dodávateľom Projektu sa ustanovenie týkajúce sa pripustenia súvisiacich výdavkov do financovania a ex ante finančnej opravy uvedené v prvej vete tohto odseku použijú obdobne, ak došlo k identifikovaniu obdobných nedostatkov.“ 

23.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa pôvodný odsek 26 označuje ako odsek 25.
 
24.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa pôvodný odsek 27 označuje ako odsek 26, pričom jeho pôvodné znenie sa ruší a nahrádza sa novým, ktoré znie:
„Zoznam porušení pravidiel a postupov obstarávania, spolu s určením percentuálnej výšky finančnej opravy prislúchajúcej konkrétnemu porušeniu, podľa ktorého postupuje Poskytovateľ pri určení finančnej opravy a ex ante finančnej opravy, tvorí prílohu Metodického pokynu CKO č.5.“ 

25.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa pôvodné odseky 28 a 29 označujú ako odseky 27 a 28.

26.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa pôvodný odsek 30 označuje ako odsek 29, pričom jeho pôvodné znenie sa ruší a nahrádza sa novým, ktoré znie:
„Prijímateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa Zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Zákaz podľa predchádzajúcej vety sa nevzťahuje na rámcovú dohodu, ktorú uzatvárajú s Prijímateľom výlučne dvaja alebo viacerí uchádzači, ktorí sú fyzickými osobami a ktorá sa týka poskytovania služieb. Prijímateľ nesmie uzavrieť zmluvu, koncesnú zmluvu alebo rámcovú dohodu s uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je niektorý z verejných funkcionárov podľa § 11 ods. 1 písm. c) zákona o VO (týka sa aj konečných užívateľov výhod subdodávateľa tohto uchádzača, ktorý má povinnosť zápisu do registra partnerov verejného sektora).“

27.	V článku 3. VEREJNÉ OBSTARÁVANIE SLUŽIEB, TOVAROV A PRÁC PRIJÍMATEĽOM VZP sa pôvodný odsek 31 označuje ako odsek 30.

28.	V článku 5. INFORMOVANIE A KOMUNIKÁCIA odsek 4 druhá odrážka VZP sa za slová „Projekt spočíva“ vkladajú slová „v zakúpení dlhodobého hmotného majetku alebo“.

29.	V článku 5. INFORMOVANIE A KOMUNIKÁCIA odsek 5 VZP sa v poslednej vete za slová „Stála tabuľa alebo stály pútač“ vkladajú slová „trvanlivej podoby z hodnotnejšieho materiálu“.

30.	V článku 9. UKONČENIE ZMLUVY odsek 4 písmeno b) bod ix) VZP sa za slová „či Protimonopolný úrad rozhodol o porušení zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov“ vkladajú slová „alebo zákona č. 187/2021 Z. z. o ochrane hospodárskej súťaže a o zmene a doplnení niektorých zákonov“.

31.	V článku 12. KONTROLA A AUDIT odsek 2 VZP sa v poslednej vete za slová „z dôvodov hodných osobitného zreteľa kontrola/audit“ vkladajú slová „alebo ich časť“.  

32.	V článku 14. OPRÁVNENÉ VÝDAVKY odsek 1 písmeno b) VZP sa na konci ustanovenia za slová „podľa toho, ktorá skutočnosť nastane skôr“ vkladá bodkočiarka a slová „najneskôr však do 31. decembra 2023;“.

Príloha č. 4 Zmluvy o poskytnutí NFP – pre zákazky vyhlásené podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov* 

* príloha č. 4 sa primerane použije aj pre postup určovania finančných opráv pre zákazky vyhlásené podľa Zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „zákon o VO“ alebo „ZVO“), ak je to pre prijímateľa výhodnejšie a zákazky, na ktoré sa nevzťahuje pôsobnosť ZVO

Určovanie výšky vrátenia poskytnutého príspevku alebo jeho časti v nadväznosti na zistené porušenie pravidiel a postupov verejného obstarávania v zmysle ZVO. Všetky percentuálne sadzby sa týkajú prípadov, keď konkrétne porušenie malo alebo mohlo mať vplyv na výsledok verejného obstarávania/obstarávania. 
Táto Príloha Zmluvy o poskytnutí NFP slúži na určovanie výšky vrátenia poskytnutého príspevku alebo jeho časti (ex post finančné opravy), alebo ex ante finančné opravy v nadväznosti na zistené porušenie pravidiel a postupov verejného obstarávania v zmysle ZVO. Všetky percentuálne sadzby sa týkajú prípadov, keď konkrétne porušenie malo alebo mohlo mať vplyv na výsledok VO/obstarávania. 
Zistenia nedostatkov VO, ktoré nie sú zaradené do prílohy č. 4, by sa mali riešiť v súlade so zásadou proporcionality a podľa možnosti analogicky s typmi nedostatkov uvedenými v prílohe č. 4 Zmluvy o poskytnutí NFP; v prípade zistenia porušení pravidiel a  postupov pri obstarávaní zákaziek, na ktoré sa pôsobnosť ZVO/zákona o VO nevzťahuje (týka sa aj zákaziek zadávaných osobou, ktorej poskytne verejný obstarávateľ viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP), RO na základe analógie a proporcionality postupuje podľa prílohy č. 4 Zmluvy o poskytnutí NFP, pričom zistenie bude priradené k obsahovo najbližšiemu porušeniu a na základe tohto zaradenia bude určená príslušná finančná oprava.

Č.	Názov porušenia	Popis porušenia/ príklady	Výška finančnej opravy 	
Vyhlásenie verejného obstarávania, špecifikácia v súťažných podkladoch	
1.	Nedodržanie postupov zverejňovania zákazky alebo neoprávnené použitie priameho rokovacieho konania
	Verejný obstarávateľ neposlal oznámenie o vyhlásení verejného obstarávania publikačnému úradu a ÚVO podľa § 27 ZVO za účelom jeho zverejnenia v európskom vestníku a vestníku ÚVO. 

Verejný obstarávateľ neposlal výzvu na predkladanie ponúk na zverejnenie do vestníka ÚVO v prípade bežného postupu pre podlimitné zákazky.

Verejný obstarávateľ zadal zákazku priamo, bez splnenia povinnosti postupovať podľa ZVO v zmysle § 10 ods. 1, čo zároveň znamená nedodržanie postupov  povinnosti zverejňovania zákazky, nakoľko verejný obstarávateľ neaplikovaním zákonných postupov súčasne nedodrží povinnosť adekvátneho zverejnenia zadávania zákazky. Tieto prípady sú napr.: neoprávnenosť použitia výnimky zo ZVO v zmysle § 1 ods. 2 až 15 ZVO, uzavretie zmluvy priamym rokovacím konaním podľa § 81 ZVO bez splnenia podmienok na jeho použitie, nesprávne zaradenie zákazky do prílohy č. 1 k ZVO a uplatnenie postupu zadávania zákazky s nízkou hodnotou alebo podlimitnej zákazky, pričom mal byť použitý postup pre nadlimitnú zákazku a zároveň zákazka nebola zverejnená cez funkcionalitu elektronickej platformy.

Výzva na predkladanie ponúk k zákazke s nízkou hodnotou vyššieho rozsahu od 70 000 eur bez DPH v prípade tovarov a služieb, od 180 000 eur bez DPH v prípade stavebných prác a od 260 000 eur bez DPH v prípade služieb podľa prílohy č. 1 k ZVO (ďalej len „zákazky s nízkou hodnotou vyššieho rozsahu“), ktorá bola vyhlásená od 31.3.2022, nebola zverejnená prostredníctvom funkcionality elektronickej platformy vo vestníku ÚVO.

Pre uplatnenie finančnej opravy vo výške 100 % je potrebné splniť podmienku, že zákazka nebola vôbec zverejnená podľa pravidiel určených ZVO a mala byť zverejnená.	100 % 
	
		Verejný obstarávateľ vyhlásil nadlimitnú zákazku, pričom oznámenie o vyhlásení verejného obstarávania nebolo zverejnené v európskom vestníku, ale zadávanie zákazky bolo korektne zverejnené vo vestníku ÚVO (verejný obstarávateľ nesprávne použil podlimitný formulár). 

Zákazka na poskytnutie služby, vyhlásená do 30.03.2022 (vrátane), bola nesprávne zaradená do prílohy č. 1 k ZVO a mal byť použitý postup pre nadlimitnú alebo podlimitnú zákazku, ale verejné obstarávanie bolo vyhlásené postupom zadávania zákazky s nízkou hodnotou a  korektne zverejnené na webovom sídle prijímateľa a informácia o zverejnení zaslaná na mailový kontakt zakazkycko@vlada.gov.sk. 

Prijímateľ vyhlásil do 30.03.2022 (vrátane) zákazku s nízkou hodnotou alebo zákazka bola vyhlásená osobou, ktorej verejný obstarávateľ poskytne 50 % a menej finančných prostriedkov na dodanie tovaru, uskutočnenie stavebných prác a poskytnutie služieb z nenávratného finančného príspevku (a nebolo preukázané vyhnutie sa použitiu pravidiel a postupov podľa ZVO), ale prijímateľ nezverejnil zákazku na webovom sídle ani neoslovil s výzvou na predkladanie ponúk alebo neidentifikoval (napr. cez webové rozhranie) min. troch vybraných záujemcov.

Prijímateľ vyhlásil od 31.03.2022 zákazku s nízkou hodnotou nižšieho rozsahu do 70 000 eur bez DPH v prípade tovarov a služieb, do 180 000 eur bez DPH v prípade stavebných prác a do 260 000 eur bez DPH v prípade služieb podľa prílohy č. 1 k ZVO (ďalej len „zákazky s nízkou hodnotou nižšieho rozsahu“)  alebo zákazka bola vyhlásená osobou, ktorej verejný obstarávateľ poskytne viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb z nenávratného finančného príspevku (a nebolo preukázané vyhnutie sa použitiu pravidiel a postupov podľa ZVO), ale prijímateľ v prípade zákazky s nízkou hodnotou nižšieho rozsahu neoslovil prostredníctvom funkcionality elektronickej platformy minimálne troch záujemcov, resp. neidentifikoval (napr. cez webové rozhranie) min. troch vybraných záujemcov alebo v prípade dotovanej osoby nezverejnil zákazku na webovom sídle ani neoslovil s výzvou na predkladanie ponúk alebo neidentifikoval (napr. cez webové rozhranie) min. troch vybraných záujemcov. 

Zákazka vyhlásená osobou, ktorej verejný obstarávateľ poskytne viac ako 50% alebo 50 % a menej finančných prostriedkov na dodanie tovaru, uskutočnenie stavebných prác a poskytnutie služieb z nenávratného finančného príspevku, bola zverejnená na webovom sídle prijímateľa, ale prijímateľ si nesplnil povinnosť zaslať informáciu o tomto zverejnení na osobitný mailový kontakt zakazkycko@vlada.gov.sk (platí aj pre prípady, ak prijímateľ zaslal informáciu o zverejnení na osobitný mailový kontakt zakazkycko@vlada.gov.sk, ale zákazka nebola zverejnená na webovom sídle alebo ak odkaz na webové sídlo prijímateľa nie je funkčný). Finančná oprava podľa tohto typu porušenia sa v tomto prípade zákaziek podľa predchádzajúceho odseku neuplatní, ak prijímateľ oslovil s výzvou na predkladanie ponúk, resp. identifikoval (napr. cez webové rozhranie) min. troch vybraných záujemcov.

Zákazka s nízkou hodnotou, vyhlásená do 30.03.2022 (vrátane), bola zverejnená na webovom sídle prijímateľa, ale prijímateľ si nesplnil povinnosť zaslať informáciu o tomto zverejnení na osobitný mailový kontakt zakazkycko@vlada.gov.sk alebo ak zákazka vyhlásená osobou, ktorej verejný obstarávateľ poskytne viac ako 50% alebo 50 % a menej finančných prostriedkov na dodanie tovaru, uskutočnenie stavebných prác a poskytnutie služieb z nenávratného finančného príspevku, bola zverejnená na webovom sídle prijímateľa, ale prijímateľ si nesplnil povinnosť zaslať informáciu o tomto zverejnení na osobitný mailový kontakt zakazkycko@vlada.gov.sk (platí aj pre prípady, ak prijímateľ zaslal informáciu o zverejnení na osobitný mailový kontakt zakazkycko@vlada.gov.sk, ale zákazka nebola zverejnená na webovom sídle alebo ak odkaz na webové sídlo prijímateľa nie je funkčný). 

Finančná oprava podľa tohto typu porušenia sa v tomto v prípade zákaziek podľa predchádzajúceho odseku neuplatní, ak prijímateľ oslovil s výzvou na predkladanie ponúk, resp. identifikoval (napr. cez webové rozhranie) min. troch vybraných záujemcov.	25% 

	
2	Nedovolené rozdelenie predmetu zákazky 	Ide o rozdelenie predmetu zákazky s cieľom vyhnúť sa použitiu postupu zadávania nadlimitnej zákazky alebo postupu zadávania podlimitnej zákazky. 

Verejný obstarávateľ porušil § 6 ods. 16 ZVO, ak namiesto vyhlásenia nadlimitnej zákazky alebo podlimitnej zákazky rozdelil predmet zákazky a realizoval tak napr. niekoľko zákaziek s nízkou hodnotou, ktoré neboli zverejnené. 	100 %  vzťahuje sa na každú z rozdelených zákaziek
 	
		Verejný obstarávateľ porušil § 6 ods. 16 ZVO, keď namiesto vyhlásenia nadlimitnej zákazky rozdelil predmet zákazky a vyhlásil podlimitné zákazky, ktoré boli korektne zverejnené vo vestníku ÚVO alebo prostredníctvom funkcionality elektronickej platformy.          

Verejný obstarávateľ porušil § 6 ods. 16 ZVO, keď namiesto vyhlásenia nadlimitnej alebo podlimitnej zákazky, vyhlásil zákazky s nízkou hodnotou, ktorých výzva na predkladanie ponúk bola zverejnená prostredníctvom funkcionality elektronickej platformy vo vestníku ÚVO.

Verejný obstarávateľ porušil § 6 ods. 16 písm. b) ZVO, keď namiesto vyhlásenia zákazky s nízkou hodnotou v rozsahu, ktorá mala byť zverejnená vo vestníku ÚVO, vyhlásil niekoľko zákaziek s nízkou hodnotou nižšieho rozsahu.
	25 % vzťahuje sa na každú z rozdelených zákaziek
	
		Verejný obstarávateľ porušil § 6 ods. 16 písm. c) ZVO, keď namiesto vyhlásenia podlimitnej zákazky na stavebné práce s PHZ vyššou ako 800 000 eur bez DPH, vyhlásil niekoľko podlimitných zákaziek na stavebné práce s PHZ nižšou ako 800 000 eur bez DPH, na základe čoho sa vyhol podaniu námietok.	10 %	
3	Nedovolené spájanie rôznorodých predmetov zákaziek, pričom zákazka nebola rozdelená na časti	Verejný obstarávateľ porušil § 6 ods. 16  ZVO, ak bol obídený postup zadávania nadlimitnej alebo podlimitnej zákazky v dôsledku zahrnutia takej dodávky tovaru alebo poskytnutých služieb, ktoré nie sú nevyhnutné pri plnení zákazky na stavebné práce do PHZ. 

Ostatné prípady nedovoleného spájania rôznorodých zákaziek, ktoré mohlo obmedziť hospodársku súťaž, keď iba jeden hospodársky subjekt bol spôsobilý predložiť ponuku, ktorá by spĺňala požiadavky na predmet zákazky.
	25 %
	
		Ostatné prípady nedovoleného spájania rôznorodých zákaziek, ak viacero hospodárskych subjektov na trhu bolo spôsobilých predložiť ponuku, ale zároveň nebol predložený vyšší počet ponúk.	10%	
		Ostatné prípady nedovoleného spájania rôznorodých zákaziek, ak bol predložený vyšší počet ponúk uchádzačov, ktorí splnili podmienky účasti a požiadavky na predmet zákazky. 

Vyšší počet predložených ponúk sa posudzuje individuálne.	5 %	
4	Neodôvodnenie nerozdelenia zákazky na časti	Verejný obstarávateľ porušil ustanovenie § 28 ods. 2 ZVO, keď neuviedol v oznámení o vyhlásení verejného obstarávania alebo súťažných podkladoch odôvodnenie nerozdelenia zákazky na časti v prípade nadlimitnej zákazky.

Tento typ porušenia sa vťahuje aj na prípady, ak odôvodnenie nerozdelenia zákazky na časti nebolo dostatočné.
	5 %	
5	Nedodržanie minimálnej zákonnej lehoty na predkladanie ponúk

alebo

Nedodržanie minimálnej zákonnej lehoty na predloženie žiadosti o účasť

alebo

Nepredĺženie lehoty na predkladanie ponúk/lehoty na predkladanie žiadostí o účasť v prípade podstatných zmien v podmienkach zadávania zákazky	Lehota na predkladanie ponúk (alebo na predloženie žiadosti o účasť) bola kratšia ako minimálna lehota ustanovená ZVO. V uvedenom prípade je potrebné zohľadniť zverejnenie predbežného oznámenia a predkladanie ponúk elektronickými prostriedkami (ak relevantné).

V prípade, že skrátenie lehoty bolo rovné alebo väčšie ako 85 % zo zákonnej lehoty alebo lehota na predkladanie ponúk bola 5 dní a menej.
	100 % 
	
		V prípade, že skrátenie lehoty bolo rovné alebo väčšie ako 50 % zo zákonnej lehoty, ale menšie ako 85%.	25 % 	
		V prípade, že skrátenie lehoty bolo rovné alebo väčšie ako 30 % zo zákonnej lehoty, ale menšie ako 50%.

Verejný obstarávateľ nepredĺžil lehotu na predkladanie ponúk/lehotu na predkladanie žiadostí o účasť v prípade podstatných zmien v podmienkach zadávania zákazky (napr. úprava podmienok účasti, ktorá zabezpečuje širšiu hospodársku súťaž) alebo nepredĺžil dostatočne lehotu na predkladanie ponúk/lehotu na predkladanie žiadostí o účasť v prípade podstatných zmien v podmienkach zadávania zákazky.
	10 %	
		V prípade, že skrátenie lehoty bolo menšie ako 30 % zo zákonnej lehoty.	5 % 	
6	Stanovenie lehoty na prijímanie žiadostí o súťažné podklady/súťažné podmienky (vzťahuje sa na verejnú súťaž, súťaž návrhov alebo bežný postup pre podlimitné zákazky)

alebo

obmedzenie prístupu k súťažným podkladom alebo iným dokumentom, ktoré sú potrebné na vypracovanie žiadosti o účasť/ponuky 	Lehota stanovená na prijímanie žiadostí o súťažné podklady je rovnaká alebo kratšia ako 5 dní, čím sa vytvára neopodstatnená prekážka k otvorenej súťaži vo verejnom obstarávaní.

Verejný obstarávateľ neposkytol bezodplatne neobmedzený, úplný a priamy prístup prostredníctvom elektronických prostriedkov k súťažným podkladom alebo iným dokumentom, ktoré sú potrebné na vypracovanie žiadosti                   o účasť/ponuky odo dňa uverejnenia oznámenia o vyhlásení verejného obstarávania, oznámenia použitého ako výzva na súťaž, oznámenia                      o vyhlásení súťaže návrhov alebo oznámenia o koncesii v európskom vestníku.  

V prípade, že súťažné podklady alebo iné dokumenty, ktoré sú potrebné na vypracovanie žiadosti o účasť/ponuky, boli až do uplynutia lehoty na predkladanie ponúk zverejnené v profile a verejný obstarávateľ k nim poskytol bezodplatne neobmedzený, úplný a priamy prístup prostredníctvom elektronických prostriedkov, finančná oprava sa neuplatňuje.
	25 % 
	
		V prípade, ak lehota na prijímanie žiadostí o súťažné podklady je menej ako 50 % lehoty na predkladanie ponúk (v súlade s príslušnými ustanoveniami ZVO).	10 % 
	
		V prípade, ak lehota na prijímanie žiadostí o súťažné podklady je menej ako 80 % lehoty na predkladanie ponúk (v súlade s príslušnými ustanoveniami ZVO).	5 % 	
7	Nedodržanie postupov zverejňovania opravy oznámenia o vyhlásení verejného obstarávania/výzvy na predkladanie ponúk v prípade
-	predĺženia lehoty na predkladanie ponúk
-	predĺženia lehoty na žiadosti o účasť

alebo

nepredĺženie lehoty na predkladanie ponúk 	Lehota na predkladanie ponúk (alebo lehota na predloženie žiadosti o účasť) bola predĺžená (jej pôvodne určená lehota bola v súlade so ZVO), pričom verejný obstarávateľ nezverejnil túto skutočnosť formou redakčnej opravy v európskom vestníku/vo vestníku ÚVO.

Verejný obstarávateľ nepredĺžil lehotu na predkladanie ponúk/lehotu na predkladanie žiadostí o účasť, keď neposkytol vysvetlenie na základe žiadosti záujemcu najneskôr 6 dní pred uplynutím lehoty na predkladanie ponúk za predpokladu, že o vysvetlenie požiadal záujemca dostatočne vopred (v prípade nadlimitných zákaziek), resp. 3 pracovné dní pred uplynutím lehoty na predkladanie ponúk za predpokladu, že o vysvetlenie požiada záujemca dostatočne vopred (v prípade podlimitných zákaziek).
  	10 % 
	
		Lehota na predkladanie ponúk (alebo lehota na predloženie žiadosti o účasť) bola predĺžená (jej pôvodne určená lehota bola v súlade so ZVO), pričom verejný obstarávateľ nezverejnil túto skutočnosť formou redakčnej opravy v európskom vestníku/vo vestníku ÚVO, ale zverejnenie bolo zabezpečené iným spôsobom (napr. ako všeobecné oznámenie hospodárskym subjektom, ktorú sú registrované v rámci zákazky zadávanej s využitím elektronického prostriedku), ktoré zaručuje, že informáciou o predĺženej lehote na predkladanie ponúk mohli disponovať aj záujemcovia z iných členských štátov EÚ.	5 %	
8	Neoprávnené použitie rokovacieho konania so zverejnením alebo súťažného dialógu	Verejný obstarávateľ zadá zákazku na základe rokovacieho konania so zverejnením alebo postupom súťažného dialógu, avšak takýto postup nie je oprávnený aplikovať podľa dotknutých ustanovení ZVO.	25 %

		Verejný obstarávateľ nesplnil podmienky na uplatnenie postupu rokovacieho konania so zverejnením a súťažného dialógu, ale v rámci použitého postupu bola zabezpečená transparentnosť, súčasťou dokumentácie k zákazke bolo odôvodnenie tohto postupu, nebol obmedzený počet záujemcov, ktorý boli vyzvaní na predloženie ponuky a počas rokovania bolo zabezpečené rovnaké zaobchádzanie so všetkými uchádzačmi. 
	10 %	

9	Nedodržanie povinnej elektronickej komunikácie pri zadávaní nadlimitných a podlimitných zákaziek VO po 18.10.2018 a nedodržanie pravidiel pre centralizovanú činnosť vo verejnom obstarávaní	Verejný obstarávateľ nedodržal po 18.10.2018 povinnú elektronickú komunikáciu v prípade zadávania nadlimitnej alebo podlimitnej zákazky v súlade s § 20 ZVO alebo porušil pravidlá pre centralizovanú činnosť vo verejnom obstarávaní, čo malo vplyv na výsledok VO.

Uvedený typ porušenia sa týka aj nedostatkov identifikovaných pri zadávaní zákaziek cez dynamický nákupný systém, uzatváraní rámcových dohôd, elektronických aukciách, postupov, v rámci ktorých sa ponuky predkladajú vo forme elektronického katalógu. 
	25%

		Verejný obstarávateľ nedodržal po 18.10.2018 povinnú elektronickú komunikáciu v prípade zadávania nadlimitnej alebo podlimitnej zákazky v súlade s § 20 ZVO alebo porušil pravidlá pre centralizovanú činnosť vo verejnom obstarávaní, čo mohlo mať vplyv na výsledok VO a/alebo uvedené pochybenie mohlo odradiť potenciálnych uchádzačov/záujemcov od predloženia ponuky/žiadosti o účasť.

Uvedený typ porušenia sa týka aj nedostatkov identifikovaných pri zadávaní zákaziek cez dynamický nákupný systém, uzatváraní rámcových dohôd, elektronických aukciách, postupov, v rámci ktorých sa ponuky predkladajú vo forme elektronického katalógu.
	10 %	
10	Neuvedenie:
-	podmienok účasti v oznámení o vyhlásení VO, resp. vo výzve na predkladanie ponúk,
-	kritérií na vyhodnotenie ponúk (a váh kritérií) v oznámení o vyhlásení VO, resp. výzve na predkladanie ponúk alebo v súťažných podkladoch
-	technických špecifikácií predmetu zákazky a zmluvných podmienok v súťažných podkladoch

alebo

chýbajúce pravidlá uplatnenia kritérií na vyhodnotenie ponúk, resp. pravidlá uplatnenia kritérií sú upravené nedostatočne, neurčito

alebo

vysvetlenie alebo doplňujúce informácie k podmienkam účasti alebo kritériám na vyhodnotenie ponúk neboli poskytnuté všetkým záujemcom alebo neboli zverejnené
	Podmienky účasti a/alebo kritériá na vyhodnotenie ponúk, vrátane váhovosti nie sú uvedené v oznámení o vyhlásení VO a/alebo v súťažných podkladoch.	25 %

		Oznámenie o vyhlásení VO, ani súťažné podklady neobsahujú technické špecifikácie predmetu zákazky a/alebo zmluvné podmienky.

V oznámení o vyhlásení VO a/alebo v súťažných podkladoch absentuje detailný popis kritérií na vyhodnotenie ponúk a/alebo  absentujú pravidlá uplatnenia kritérií na vyhodnotenie ponúk, resp. pravidlá uplatnenia kritérií sú upravené nedostatočne, neurčito.

Vysvetlenie alebo doplňujúce informácie k podmienkam účasti alebo kritériám na vyhodnotenie ponúk neboli poskytnuté všetkým záujemcom alebo neboli zverejnené.	10 %	
11	Nezákonné a/alebo diskriminačné podmienky účasti a/alebo kritéria na vyhodnotenie ponúk a/alebo technické špecifikácie predmetu zákazky stanovené v súťažných pokladoch alebo oznámení o vyhlásení VO/výzve na predkladanie ponúk, ktoré sú založené na neodôvodnenej národnej, regionálnej alebo miestnej preferencii určitých hospodárskych subjektov	Ide o prípady, keď záujemcovia boli alebo mohli byť odradení od predloženia ponúk z dôvodu nezákonných a/alebo diskriminačných podmienok účasti a/alebo kritérií na vyhodnotenie ponúk stanovených v oznámení o vyhlásení VO/výzve na predkladanie ponúk alebo v súťažných podkladoch, napr. 
- povinnosť hospodárskych subjektov mať už zriadenú spoločnosť alebo zástupcu v danej krajine, regióne alebo meste/obci alebo
- povinnosť  uchádzača mať skúsenosť v danej krajine, regióne alebo meste/obci alebo
- povinnosť uchádzača disponovať materiálno-technickým vybavením              v danej krajine, regióne alebo meste/obci alebo
- použitie kritérií na vyhodnotenie ponúk, ktoré sú nezákonné a diskriminačné a sú založené na neodôvodnenej národnej, regionálnej alebo miestnej preferencii určitých hospodárskych subjektov.
	25 %

		Ide o prípady, ktorých demonštratívny výpočet je uvedený vyššie, ale bol predložený vyšší počet predložených ponúk uchádzačov, ktorí splnili podmienky účasti a požiadavky na predmet zákazky. 

Vyšší počet predložených ponúk sa posudzuje individuálne.	10 %	
12	Iné nezákonné a/alebo diskriminačné podmienky účasti a/alebo kritéria na vyhodnotenie ponúk a/alebo technické špecifikácie predmetu zákazky stanovené v súťažných pokladoch alebo oznámení o vyhlásení VO/výzve na predkladanie ponúk	Ide o prípady, keď určené nezákonné alebo diskriminačné podmienky účasti a/alebo požiadavky na predmet zákazky a/alebo kritériá na vyhodnotenie ponúk znamenajú, že ponuku je spôsobilý predložiť iba jeden hospodársky subjekt a uvedená situácia nie je odôvodniteľná jedinečným predmetom zákazky alebo

určenie minimálnych požiadaviek pre zákazku (týka sa minimálnych požiadaviek pre účely splnenia podmienok účasti, požiadaviek na predmet zákazky alebo kritérií na vyhodnotenie ponúk, ktoré nesúvisia s predmetom zákazky, čím sa nezabezpečí rovnaký prístup pre uchádzačov alebo dané požiadavky vytvárajú neopodstatnené  prekážky k otvorenej hospodárskej súťaži vo verejnom obstarávaní, napr. neprimerané požiadavky viažuce sa k predloženiu zoznamu dodávok tovaru, poskytnutých služieb alebo uskutočnených stavebných prác pre účely splnenia technickej alebo odbornej spôsobilosti.

Technické požiadavky sa v rámci opisu predmetu zákazky odvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby bez možnosti predloženia ekvivalentu (okrem prípadov, ak predmet zákazky nebolo možné určiť/opísať iným spôsobom) a uvedené pochybenie sa týka nadlimitných zákaziek.
	25 %

		Ide o prípady, keď záujemcovia boli alebo mohli byť odradení od predloženia ponúk z dôvodu nezákonných a/alebo diskriminačných podmienok účasti a/alebo kritérií na vyhodnotenie ponúk stanovených v oznámení o vyhlásení VO/výzve na predkladanie ponúk alebo v súťažných podkladoch, napr.
-	určenie minimálnych požiadaviek pre zákazku (týka sa minimálnych požiadaviek pre účely splnenia podmienok účasti, požiadaviek na predmet zákazky alebo kritérií na vyhodnotenie ponúk, ktoré síce súvisia s predmetom zákazky, ale nie sú primerané (napr. neprimeranosť minimálnych požiadaviek pre účely splnenia podmienok účasti s ohľadom na výšku predpokladanej hodnoty zákazky), čím sa nezabezpečí rovnaký prístup pre uchádzačov alebo dané požiadavky vytvárajú neopodstatnené  prekážky k otvorenej hospodárskej súťaži vo verejnom obstarávaní
podmienky účasti boli určené ako kritérium na vyhodnotenie ponúk,
-	technické požiadavky sa v rámci opisu predmetu zákazky odvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby bez možnosti predloženia ekvivalentu (okrem prípadov, ak predmet zákazky nebolo možné určiť/opísať iným spôsobom) a uvedené pochybenie sa týka iných ako nadlimitných zákaziek
-		10 %	
		Ide o prípady, ktorých demonštratívny výpočet je uvedený vyššie, ale bol predložený vyšší počet predložených ponúk uchádzačov, ktorí splnili podmienky účasti a požiadavky na predmet zákazky. 

Vyšší počet predložených ponúk sa posudzuje individuálne.

	5 %	
13	Nedostatočne opísaný predmet zákazky	Opis predmetu zákazky v súťažných podkladoch je nedostatočný, nejasný, neurčitý, opísaný všeobecne, resp. neobsahuje rozhodujúce informácie pre uchádzačov rozhodné pre prípravu kvalifikovanej ponuky, čo môže ovplyvniť ich rozhodnutie predložiť ponuku/žiadosť o účasť. 
	10 %

14	Obmedzenie možnosti použiť subdodávateľov	Podmienky súťaže obmedzujú možnosť využiť subdodávateľa, ktorý by realizoval časť predmetu zákazky, resp. podmienky súťaže umožňujú využiť kapacity subdodávateľa iba do určitého % z hodnoty zákazky, pričom nie je dostatočne odôvodnené, aby verejný obstarávateľ pri zadávaní zákazky na uskutočnenie stavebných prác, zákazky na poskytnutie služby alebo zákazky na dodanie tovaru, ktorá zahŕňa aj činnosti spojené s umiestnením a montážou vyžadoval, aby určité podstatné úlohy vykonal priamo uchádzač alebo člen skupiny dodávateľov.	5 %	
15	Porušenie povinnosti zadávať podlimitnú zákazku na nákup tovarov, alebo služieb, ktorých predmetom nie je intelektuálne plnenie, bežne dostupných na trhu, prostredníctvom elektronického trhoviska	Verejný obstarávateľ nepostupoval podlimitným postupom s využitím elektronického trhoviska, ak ide o dodanie tovaru, alebo poskytnutie služieb, ktoré nie sú intelektuálnej povahy, bežne dostupných na trhu, ale na obstarávanie použil postup zadávania zákazky s nízkou hodnotou alebo podlimitný postup bez využitia elektronického trhoviska (týka sa zákaziek, ktoré boli vyhlásené do 1.11.2017)
	5 %

16	Zadanie zákazky na nie bežne dostupné tovary, služby alebo stavebné práce s využitím elektronického trhoviska (od 31.03.2022 s uplatnením zjednodušeného postupu pre zákazky na bežne dostupné tovary a služby) alebo             v rámci dynamického nákupného systému	Verejný obstarávateľ postupoval v rozpore s § 58 ods. 1 ZVO, keď na nie bežne dostupné tovary, služby alebo stavebné práce využil dynamický nákupný systém.	25 % 	
		Verejný obstarávateľ postupoval v rozpore s ustanovením § 108 ods. 1 písm. a) ZVO, keď zákazky na nie bežne dostupné tovary, nie bežne dostupné služby alebo stavebné práce zadával s využitím elektronického trhoviska (od 31.03.2022 s uplatnením zjednodušeného postupu pre zákazky na bežne dostupné tovary a služby).

Nižšia sadzba finančnej opravy sa uplatní v prípade, ak bol predložený vyšší počet predložených ponúk uchádzačov (v prípade dynamického nákupného systému je možné zohľadniť aj vyšší počet zaradených záujemcov). Vyšší počet predložených ponúk sa posudzuje individuálne s ohľadom na predmet zákazky.	10 % 	

17	Nezaslanie výzvy na predkladanie ponúk alebo neidentifikovanie minimálne troch vybraných záujemcov/potenciálnych dodávateľov, ktorí sú oprávnení dodať predmet zákazky, v prípade zákazky s nízkou hodnotou nižšieho rozsahu alebo zákazky zadávanej osobou, ktorej verejný obstarávateľ poskytne viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP, ak prijímateľ v prípade zákazky vyhlásenej dotovanou osobou nezverejnil výzvu na predkladanie ponúk na svojom webovom sídle a informáciu o zverejnení nezaslal na mailový kontakt zakazkycko@vlada.gov.sk. 	Prijímateľ (verejný obstarávateľ) nezaslal výzvu na predkladanie ponúk minimálne trom vybraným záujemcom v prípade zákaziek s nízkou hodnotou nižšieho rozsahu prostredníctvom funkcionality elektronickej platformy ani neidentifikoval minimálne troch potenciálnych dodávateľov (napr. cez webové rozhranie).

Prijímateľ – dotovaná osoba, ktorej verejný obstarávateľ poskytne viac ako 50% alebo 50% a menej finančných prostriedkov na dodanie tovaru, uskutočnenie stavebných prác a poskytnutie služieb z NFP nezaslal výzvu na predkladanie ponúk minimálne trom vybraným potenciálnym dodávateľom  v prípade tohto typu zákaziek, resp. neidentifikoval minimálne troch potenciálnych dodávateľov (napr. cez webové rozhranie) a nezverejnil výzvu na predkladanie ponúk na svojom webovom sídle a informáciu o zverejnení nezaslal na mailový kontakt zakazkycko@vlada.gov.sk. 

Finančná oprava sa neuplatňuje, ak ide o výnimočný prípad, kedy ide o jedinečný predmet zákazky, v dôsledku čoho prijímateľ oslovil menej ako troch potenciálnych dodávateľov. Výnimka musí byť zo strany prijímateľa riadne zdôvodnená a vypracovaná ešte pred vyhlásením zákazky a dôkazné bremeno preukázania skutočnosti, že na relevantnom trhu neexistuje viac ako 1 alebo 2 dodávatelia znáša prijímateľ.

Finančná oprava sa uplatní aj v tých prípadoch, ak prijímateľ oslovil s výzvou na predkladanie ponúk, resp. identifikoval (napr. cez webové rozhranie) iba dvoch vybraných záujemcov, pričom na relevantnom trhu bolo možné osloviť/identifikovať min. troch záujemcov.

	25 %

	
				
Vyhodnocovanie ponúk/žiadostí o účasť	
18	Podmienky účasti alebo požiadavky na predmet zákazky (technické špecifikácie) boli upravené po otvorení ponúk/žiadostí o účasť 

alebo 

Podmienky účasti alebo požiadavky na predmet zákazky (technické špecifikácie) boli vyhodnotené v rozpore s oznámením o vyhlásení verejného obstarávania/výzvou na predkladanie ponúk a súťažnými podkladmi	Podmienky účasti alebo požiadavky na predmet zákazky (technické špecifikácie) boli upravené počas vyhodnotenia ponúk/žiadostí o účasť, čo malo za následok prijatie ponúk/žiadostí o účasť uchádzačov/záujemcov, ktorých ponuky by neboli  prijaté alebo vylúčenie uchádzačov/záujemcov, ktorých ponuka by bola prijatá, ak by sa postupovalo podľa zverejnených podmienok účasti alebo požiadaviek na predmet zákazky.

Podmienky účasti alebo požiadavky na predmet zákazky (technické špecifikácie) boli vyhodnotené v rozpore s oznámením o vyhlásení verejného obstarávania/výzvou na predkladanie ponúk a súťažnými podkladmi, čo malo za následok prijatie ponúk/žiadostí o účasť uchádzačov/záujemcov, ktorých ponuky by neboli  prijaté alebo vylúčenie uchádzačov/záujemcov, ktorých ponuka by bola prijatá, ak by sa postupovalo podľa zverejnených podmienok účasti alebo požiadaviek na predmet zákazky.	25 %

19	Vyhodnocovanie ponúk uchádzačov v rozpore s kritériami na vyhodnotenie ponúk/kritériami na výber obmedzeného počtu záujemcov v užšej súťaži a pravidlami na ich uplatnenie, ktoré boli zverejnené v oznámení o vyhlásení verejného obstarávania/výzve na predkladanie ponúk a súťažných podkladoch

alebo 

Vyhodnocovanie ponúk uchádzačov na základe doplňujúcich kritérií na vyhodnotenie ponúk/kritérií na výber obmedzeného počtu záujemcov v užšej súťaži, ktoré neboli zverejnené v oznámení o vyhlásení verejného obstarávania/výzve na predkladanie ponúk a súťažných podkladoch	Počas hodnotenia ponúk uchádzačov/záujemcov neboli dodržané kritéria  na vyhodnotenie ponúk/kritériá na výber obmedzeného počtu záujemcov v užšej súťaži alebo pravidlá na uplatnenie kritérií (prípadne podkritériá alebo váhy kritérií) definované v oznámení o vyhlásení verejného obstarávania/výzve na predkladanie ponúk alebo v súťažných podkladoch, čo malo za následok vyhodnocovanie ponúk v rozpore s oznámením/výzvou a súťažnými podkladmi a nesprávne určenie úspešného uchádzača. 

Počas hodnotenia ponúk uchádzačov/záujemcov boli uplatnené doplňujúce kritériá na vyhodnotenie ponúk/kritériá na výber obmedzeného počtu záujemcov v užšej súťaži, ktoré neboli zverejnené v oznámení o vyhlásení verejného obstarávania/výzve na predkladanie ponúk a súťažných podkladoch.

Finančná oprava 25 % sa uplatní, ak vyššie uvedené nedostatky mali diskriminačný charakter založený na národnej, regionálnej alebo miestnej preferencii určitých hospodárskych subjektov. 
	25 %

		Počas hodnotenia ponúk uchádzačov/záujemcov neboli dodržané kritéria  na vyhodnotenie ponúk/kritériá na výber obmedzeného počtu záujemcov v užšej súťaži alebo pravidlá na uplatnenie kritérií (prípadne podkritériá alebo váhy kritérií) definované v oznámení o vyhlásení verejného obstarávania/výzve na predkladanie ponúk alebo v súťažných podkladoch, čo malo za následok vyhodnocovanie ponúk v rozpore s oznámením/výzvou a súťažnými podkladmi a nesprávne určenie úspešného uchádzača. 

Počas hodnotenia ponúk uchádzačov/záujemcov boli uplatnené doplňujúce kritériá na vyhodnotenie ponúk/kritériá na výber obmedzeného počtu záujemcov v užšej súťaži, ktoré neboli zverejnené v oznámení o vyhlásení verejného obstarávania/výzve na predkladanie ponúk a súťažných podkladoch.	10 %	
20	Nedodržiavanie zásady transparentnosti a/alebo rovnakého zaobchádzania počas postupu zadávania zákazky (tento typ porušenia je možné uplatniť iba v prípade, ak identifikované zistenia nie je možné ani na základe analógie a proporcionality priradiť k iným typom porušenia podľa tejto prílohy č. 1)

	Napr. nepožiadanie uchádzača/ záujemcu o vysvetlenie dokladov preukazujúcich splnenie podmienok účasti, ak z predložených dokladov nemožno posúdiť ich platnosť alebo splnenie podmienky účasti.

Nepožiadanie uchádzača o vysvetlenie ponuky, z ktorej nie je zrejmé splnenie požiadaviek na predmet zákazky alebo nepožiadanie uchádzača o vysvetlenie mimoriadne nízkej ponuky.

Umožnenie obhliadky miesta na dodanie predmetu zákazky iba niektorým záujemcom.

Nezaslanie oznámenia o výsledku vyhodnotenia ponúk niektorým záujemcom, ktorí boli vyhodnotení ako neúspešní.

Oznámenie o výsledku vyhodnotenia ponúk neobsahovalo náležitosti podľa      § 55 ods. 2 ZVO.
	25 %

finančná oprava môže byť znížená na 10 % alebo            5 % v závislosti od závažnosti porušenia.

	
21	Nedostatky v dokumentácii k zadávaniu zákazky alebo chýbajúca dokumentácia alebo jej časť	Verejný obstarávateľ opakovane v určenej lehote nepredložil kompletnú dokumentáciu k postupu zadávania zákazky, na základe čoho nie je možné overiť dodržiavanie pravidiel a postupov verejného obstarávania.
	100 %	
		Dokumentácia k postupu zadávania zákazky  je nedostatočná na posúdenie, či ponuky/žiadosti o účasť boli správne vyhodnotené, čo je v rozpore s princípom transparentnosti, napr. zápisnica z vyhodnotenia ponúk neexistuje alebo proces týkajúci sa konkrétneho prideľovania bodov pre každú ponuku je nejasný/nedostatočný z hľadiska transparentnosti alebo neexistuje.

	25 %	
22	Rokovanie v priebehu súťaže alebo modifikácia (zmena) ponuky počas hodnotenia ponúk	Verejný obstarávateľ umožní uchádzačovi/záujemcovi modifikovať (zmeniť) jeho ponuku/žiadosť o účasť počas hodnotenia ponúk/žiadosti o účasť, čo má za následok prijatie ponuky/žiadosti o účasť tohto uchádzača/záujemcu. 

Vo verejnej súťaži alebo užšej súťaži verejný obstarávateľ rokuje s uchádzačmi/záujemcami počas hodnotiacej fázy, čo vedie k podstatnej modifikácii (zmene) pôvodných podmienok uvedených v oznámení o vyhlásení verejného obstarávania/výzve na predkladanie ponúk alebo v súťažných podkladoch.

V rámci zadávania koncesie verejný obstarávateľ umožní uchádzačovi/záujemcovi počas rokovania zmeniť predmet zákazky, kritériá na vyhodnotenie ponúk alebo iné podmienky zadávania koncesie, na základe čoho je zadaná koncesia tomuto uchádzačovi/záujemcovi.
	25 %

23	Prípravné trhové konzultácie alebo predbežného zapojenia záujemcov alebo uchádzačov, pri ktorých došlo k narušeniu hospodárskej súťaže	Verejný obstarávateľ pred začatím postupu verejného obstarávania uskutočnil prípravné trhové konzultácie za účelom jeho prípravy a informovania hospodárskych subjektov o plánovanom postupe verejného obstarávania, pričom na tento účel najmä požiadal o radu alebo prijal radu od nezávislých odborníkov, nezávislých inštitúcií alebo od účastníkov trhu, ktorú možno použiť pri plánovaní alebo realizácii postupu verejného obstarávania, avšak pri vedení prípravných trhových konzultácií došlo k narušeniu hospodárskej súťaže a porušeniu princípu nediskriminácie a transparentnosti, nakoľko neboli prijaté primerané opatrenia, aby sa účasťou daného záujemcu alebo uchádzača nenarušila hospodárska súťaž.	25 % 	
24	V rámci rokovacieho konania so zverejnením nastala podstatná modifikácia (zmena) podmienok uvedených v oznámení o vyhlásení verejného obstarávania alebo v súťažných podkladoch	V rokovacom konaní  so zverejnením pôvodné podmienky zákazky boli podstatným spôsobom zmenené, čo by bolo dôvodom na vyhlásenie novej zákazky a/alebo zmenou podmienok zákazka prestala spĺňať podmienky odôvodňujúce použitie rokovacieho konania so zverejnením.	25 %

25	Neodôvodnené odmietnutie mimoriadne nízkej ponuky	Ak sa pri určitej zákazke javí ponuka ako mimoriadne nízka                         vo vzťahu k tovaru, stavebným prácam alebo službe a verejný obstarávateľ pred vylúčením takejto ponuky písomne nepožiada uchádzača o vysvetlenie týkajúce sa tej časti ponuky, ktoré sú pre jej cenu podstatné alebo ak verejný obstarávateľ vylúči ponuku uchádzača, ktorý na základe vysvetlenia mimoriadne nízkej ponuky dostatočne odôvodnil nízku úroveň cien alebo nákladov.	25 %	
26	Konflikt záujmov s vplyvom na výsledok verejného obstarávania	Konflikt záujmov medzi zainteresovanou osobou verejného obstarávateľa/prijímateľa a úspešným uchádzačom, v rámci ktorého neboli prijaté primerané opatrenia a vykonaná náprava.
	100 % 
	
27	Dohoda obmedzujúca súťaž potvrdená Protimonopolným úradom SR alebo súdom 

alebo 

Rozhodnutie ÚVO, podľa ktorého mal prijímateľ postupovať podľa § 40 ods. 6 písm. g) ZVO, resp. pri zákazkách vyhlásených od 31.03.2022 podľa § 40 ods. 8 písm. d) ZVO.	Ide o prípady, ak bol účastníkom dohody obmedzujúcej súťaž (ďalej len „kartelová dohoda“) aj verejný obstarávateľ alebo osoba vykonávajúca kontrolu postupu zadávania zákazky a účastník kartelovej dohody sa stal úspešným uchádzačom.
	100 %	
		Ide o prípady, ak iba účastníci kartelovej dohody predložia ponuku do postupu zadávania zákazky, ktorý je predmetom kontroly. Zároveň musí byť splnená podmienka, že účastníkom kartelovej dohody nie je verejný obstarávateľ alebo osoba vykonávajúca kontrolu postupu zadávania zákazky.
	25 %	
		Ide o prípady, ak okrem účastníkov kartelovej dohody predložil ponuku do postupu zadávania zákazky aj hospodársky subjekt/ subjekty, ktorý nie je účastníkom kartelovej dohody, ale napriek uvedenému, účastník kartelovej dohody sa stal úspešným uchádzačom. Zároveň musí byť splnená podmienka, že účastníkom kartelovej dohody nie je verejný obstarávateľ alebo osoba vykonávajúca kontrolu postupu zadávania zákazky.
	10 %	

		 	

Realizácia zákazky	
28	Zmena zmluvy (dodatok), ktorá nie je v súlade s pravidlami ustanovenými           v ZVO alebo v Jednotnej príručke pre žiadateľa/prijímateľa k procesu a kontrole VO/obstarávania	Po uzavretí zmluvy boli doplnené/zmenené podstatné náležitosti podmienok uzatvorenej zmluvy týkajúce sa povahy a rozsahu prác, lehoty na realizáciu predmetu zmluvy, platobných podmienok a špecifikácie materiálov,  alebo ceny. Je nevyhnutné vždy posúdiť od prípadu k prípadu, či sa danom prípade ide o „podstatnú“ zmenu. Podstatná zmena zmluvy, rámcovej dohody alebo koncesnej zmluvy je upravená v § 18 ods. 2 ZVO a v Jednotnej príručke pre žiadateľa/prijímateľa k procesu a kontrole VO/obstarávania (kapitola 3.2)  v prípade zákaziek, na ktoré sa nevzťahuje pôsobnosť ZVO.

Ide aj o prípady, keď uzavretá zmluva, rámcová dohoda alebo koncesná zmluva je v rozpore so súťažnými podkladmi alebo koncesnou dokumentáciou alebo s ponukou predloženou úspešným uchádzačom alebo uchádzačmi a prípady, keď bol znížený rozsah zákazky.

Zároveň ide o prípady, ak neboli splnené podmienky na zmenu zmluvy, rámcovej dohody alebo koncesnej zmluvy podľa § 18 ods. 1 písm. a) a písm. d) ZVO, resp. podmienky uvedené v Jednotnej príručke pre žiadateľa/prijímateľa k procesu a kontrole VO/obstarávania (kapitola 3.2)          v prípade zákaziek, na ktoré sa nevzťahuje pôsobnosť ZVO. 

Ide aj o prípady, keď neboli splnené podmienky na zmenu zmluvy podľa § 18 ods. 1 písm. b) ZVO alebo podľa § 18 ods. 1 písm. c) ZVO, ale zároveň jednou zmenou zmluvy (dodatkom) nedošlo k navýšeniu hodnoty plnenia o viac ako 50 % z hodnoty pôvodnej zmluvy, rámcovej dohody alebo koncesnej zmluvy.

Finančná oprava sa v prípade zákaziek realizovaných podľa ZVO neuplatňuje, ak 
a)	ak hodnota všetkých zmien je nižšia ako finančný limit pre nadlimitnú zákazku a zároveň je nižšia ako 
b)	15 % hodnoty pôvodnej zmluvy alebo rámcovej dohody, ak ide o zákazku na uskutočnenie stavebných prác, 
c)	10 % hodnoty pôvodnej zmluvy alebo rámcovej dohody, ak ide o zákazku na dodanie tovaru alebo na poskytnutie služby, alebo 
d)	10 % hodnoty pôvodnej koncesnej zmluvy, ak ide o koncesiu.
Zmenou sa zároveň nesmie meniť charakter zmluvy, rámcovej dohody alebo koncesnej zmluvy.

Opakované zmeny zmluvy nie je možné vykonať s cieľom vyhnúť sa použitiu postupov podľa ZVO.
	25 % z ceny zmluvy
a 25% z hodnoty dodatočných výdavkov vychádzajúcich zo zmien zmluvy.	
		Ide o prípady, keď zmenou zmluvy (dodatkom) došlo k navýšeniu hodnoty plnenia o viac ako 50 % z hodnoty pôvodnej zmluvy, rámcovej dohody alebo koncesnej zmluvy.	25 % z ceny zmluvy
a  100 % hodnoty dodatočných výdavkov vychádzajúcich zo zmien zmluvy.